# **DECIZIA ETAPEI DE ÎNCADRARE**

## Nr. număr din zz.ll.aaaa

Ca urmare a notificării adresate de **SC ELLETI COM TRANS SRL**, cu sediul în Str. LIBERTATII, Nr. 20, Borşa, Judetul Maramureş, prin Drule Bogdan Ștefan, Zoicaș Raluca, cu adresa, loc. Borșa, str. Libertății, nr. 20, privind planul/programul – ***PUZ- Amenajare de agrement - Reabilitare bazine piscicole și spațiu verde adiacent, Extindere cabană și construcție pavilion, Construcție hotel, piscină și platforme parcare*** în localitatea Baia Sprie, str. George Coșbuc, nr. 120A, înregistrată la APM Maramures cu nr. 3465/09.04.2015 în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*
* *Ord. nr. 995/2006 pentru aprobarea listei planurilor şi programelor care intră sub incidenţa H.G. nr. 1076/2004 privind stabilirea procedurii de realizare a evaluării de mediu pentru planuri şi programe;*
* *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ord. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;*
* *Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.*

**AGENȚIA PENTRU PROTECȚIA MEDIULUI MARAMUREȘ**

* + ca urmare a consultării autorităţilor publice participante în cadrul şedinţei Comitetului Special Constituit din data de 16.06.2015, a completărilor depuse la documentaţie;
  + în conformitate cu prevederile art. 5 alin. 3 pct. a) şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 *privind stabilirea procedurii de realizare a evaluării de mediu pentru planuri şi programe*;
  + în lipsa comentariilor motivate din partea publicului interesat,

**decide:**

**PLANUL URBANISTIC ZONAL - *Amenajare de agrement - Reabilitare bazine piscicole și spațiu verde adiacent, Extindere cabană și construcție pavilion, Construcție hotel, piscină și platforme parcare,*** în localitatea Baia Sprie, str. George Coșbuc, nr. 120A**, titular** SC ELLETI COM TRANS SRL**,** prin Drule Bogdan Ștefan, Zoicaș Raluca, cu adresa, localitatea Borșa, str. Libertății, nr. 20, județul Maramureș, **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

Terenul studiat în suprafață de 1,77 ha, este situat parțial în intravilanul și extravilanul orașului Baia Sprie.

Planul urbanistic zonal va stabili reglementări pentru întreaga suprafață privind:

* utilizarea funcțională,
* condiții de amplasare, echipare și conformare a clădirilor, regim de înălțime, POT și CUT,
* condiții de echipare edilitară, spații libere și spații plantate, împrejurimi,
* accese, racordarea la DN 18, circulații și staționarea autovehicolelor.

Prin plan se urmărește introducerea suprafeței de teren aflate în extravilan, în intravilanul localității și crearea unui cadru pentru proiecte care sunt listate în anexa 2 din HG nr. 445/2009- *privind evaluarea impactului anumitor proiecte publice şi private asupra mediului*, pct. 12- *Turism și agrement.*

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele;*

Zona propusă pentru studiu, a constituit într-o etapă anterioară, un trup al intravilanului orașului Baia Sprie, conținând clădirea unui canton silvic și amenajări specifice adiacente (pepinieră silvică, ocupată ulterior de bazine pentru creșterea păstrăvilor), care au fost funcționale.

Zona studiată prezintă potențial de dezvoltare a funcțiunilor de turism, recreere, agrement, pe termen imediat, mediu și lung.

Organizarea circulaţiei rutiere se fundamentează pe caracteristicile traficului actual şi de perspectivă, preluând prevederile Planului Urbanistic General.

**Bilanţ teritorial al suprafeţei cuprinse în zona studiată şi funcţionalitatea zonei:**

|  |  |  |  |  |
| --- | --- | --- | --- | --- |
| ZONE FUNCȚIONALE | Existent | | Propus | |
| ha | % | ha | % |
| Obiective de turism și de agrement (cabană, pavilion, hotel, piscină, bazine piscicole) | 0,015 | 0,84 | 0,48 | 27,0 |
| Ape curgătoare | 0,015 | 0,84 | 0,022 | 1,2 |
| Căi de comunicație rutieră,   * circulație carosabilă, * parcare (inclusiv rigole ape pluviale), * circulații pietonale | TOTAL  0,19 | 10,72 | 0,536 | 30,28 |
| 0,259 |  |
| 0,166 |  |
| 0,111 |  |
| Zone verzi amenajate în vecinătatea obiectivelor - benzi de protecție pentru circulații rutiere, zone verzi cu rol de protecție ape curgătoare și aferente bazinelor piscicole | 0,14 | 7,9 | 0,692 | 39,26 |
| Obiective de echipare edilitară:  - captare apă, baraje retenție, stații de epurare ape uzate, separatoare de uleiuri și de produse petroliere | - | - | 0,02 | 1,13 |
| Gospodărire comunală,  platforme europubele, eurocontainer, platforme igienizare | - | - | 0,02 | 1,13 |
| Teren liber, bazine piscicole nefuncționale | 1,41 | 79,7 | - | - |
| TOTAL | 1,77 | 100 | 1,77 | 100 |

**Obiective propuse:**

* ***Termen imediat***,
* extindere cabană (fostul canton silvic) de la D+P+M cu S.constr.=131mp și S.constr.desf.=290mp, la D+P+E+M, cu S.constr.=275mp. și S.constr.desf.=870mp., capacitate de cazare 30 locuri,
* construcție pavilion, S.constr.=157mp. cu loc de preparare alimente și 75 locuri la mese,
* amenajarea a cinci bazine piscicole cu volum de apă de 4153mc. și S.constr.=2807,1mp., din care trei bazine vor fi betonate și se vor popula cu păstrăvi (S.constr.desf.=1150,2mp cu V.total apă= 1056mc), iar celelalte două vor fi nebetonate și se vor popula cu ciprinide (S.const.desf.=1656,9mp cu V.total apă=3097mc),
* lărgirea și modernizarea drumului de acces, platforme, parcare auto - 10 locuri, în vecinătatea cabanei și a bazinelor piscicole, alei pietonale, spații verzi amenajate, mobilier urban,
* construcții edilitare și de gospodărire comunală, inclusiv clădire anexă,
* captare apă și bazin de înmagazinare apă cu volum de 2000 litri,
* rețea aducțiune apă și rețea distribuție pentru bazine piscicole,
* branșamente pentru extindere la cabană și pavilion, microstație de epurare ape uzate, rigole ape pluviale și separatoare de produse petroliere,
* platforme colectare deșeuri menajere, platformă igienizare,
* depozit hrană pește, etc.
* ***Termen mediu sau lung***,
* Hotel D+P+2E+M, cu S.constr.=845mp., S.constr.desf. =2500mp., cu 90 locuri de cazare și 90 locuri pentru servire masă,
* piscină cu S.constr.=330mp., cu volum apă de 530mc. și capacitate de 80 persoane,
* alei pietonale, parțial în trepte, platformă parcare în zona accesului din DN 18 cu 39 locuri de parcare pentru autoturisme și 2 locuri pentru autocare, spații verzi amenajate, mobilier urban,
* construcții edilitare și de gospodărire comunală, rezervor apă cu volum de 2000 litri,
* branșamente apă și energie electrică, pentru hotel și piscină, stație de epurare biologică compactă pentru hotel,
* stație recirculare apă piscină cu rețea de evacuare apă din piscină,
* europubele și eurocontainer deșeuri menajere, platformă igienizare,
* accesul în zona studiată se face din DN18, conform avizului de la Direcția Regională de Drumuri și Poduri Cluj, cu nr…….
* alimentarea cu apă se va realiza din sursa de suprafață din Valea Crișului, cu ajutorul unui baraj deversor cu priză tiroleză - în amonte de captare se vor executa două baraje din piatră, pentru reținerea aluviunilor,
* apele uzate menajere vor fi evacuate în emisar (Valea Crișului), după o epurare prealabilă, prin două stații de epurare propuse a se realiza și care vor deservi hotelul și cabana,
* apele pluviale provenite din zona parcărilor, vor fi evacuate în emisar (Valea Crișului) după o epurare prealabilă prin două separatoare de produse petroliere,

**Indicatori urbanistici propuşi conform RLU aferent:**

POTpropus=27%, CUTpropus=0,45;

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile;*

- alimentarea cu apă se va realiza din sursa de suprafață, pârâul Valea Crișului, ca sursă principală;

- pentru apele uzate se propun două stații de epurare, una care va deservi hotelul iar cealaltă va deservi cabana;

- apele pluviale de pe platforma carosabilă, se vor colecta prin intermediul rigolelor și vor fi evacuate în emisar, după epurare în două deznisipatoare și separatoare de produse petroliere;

prin plan se soluționează:

* modul de ocupare și utilizare a terenului,
* funcțiunea și aspectul arhitectural al construcțiilor și amenajărilor,
* integrarea noilor construcții într-un cadru prietenos cu mediul,
* parcaje, spații de recreere,
* echiparea edilitară;

*d) problemele de mediu relevante pentru plan sau program,*

Terenul se află parțial în intravilan, parțial în extravilan - oraș Baia Sprie.

Din suprafața totală studiată de 1,77ha, suprafața de 9074mp. este pădure conform extras CF nr. 52966 și 52975.

A fost emisa Decizia nr 77 din 18.07.2013 de la *Ministerul Mediului și Pădurilor - Inspectoratul Teritorial de Regim Silvic și de Vânătoare Cluj Napoca*, **pentru scoatere definitivă din fond forestier național** al terenului în suprafață de 0,907 ha, teren aflat în proprietatea publică a orașului Baia Sprie, județul Maramureș, administrat de D.S. Maramureș - O.S. Baia Sprie.

Există și o **Decizie a etapei de încadrare nr. 331/27.06.2013**, emisă de APM Maramureș, privind scoaterea definitivă din fondul forestier.

Propunerile de dezvoltare vor avea în vedere următoarele:

- colectarea și epurarea apelor uzate,

- colectarea și gestionarea corespunzătoare a deșeurilor,

- asigurarea spațiilor verzi și plantate,

- asigurarea zonelor de protecție a apelor de suprafață (Valea Crișului),

- asigurarea zonelor de protecție a rețelelor edilitare de incintă.

Măsurile prevăzute pentru eliminarea și/sau diminuarea efectelor planului asupra factorilor de mediu sunt următoarele,

* Alimentarea cu apă și canalizarea menajeră vor lua în considerare **Avizului de Gospodărire a Apelor nr. 137 din 07.05.2015**, eliberat de *Administrația Bazinală de Apă Someș-Tisa,* ***Administrația Națională ,,Apele Române”,***
* amenajarea de spații verzi și locuri de parcare conform HG nr. 525/1996 *pentru aprobarea Regulamentului general de urbanism, anexa 5 și 6 la regulament,*
* epurarea și preepurarea apelor uzate, evacuate din incintă în emisar,
* realizarea de platforme betonate pentru căi de acces auto și pietonal, dimensionate corespunzător,
* asigurarea unui număr corespunzător de parcări conform capacităților de dezvoltate propuse;

e*) relevanţa planului sau programului pentru implementarea legislaţiei naţionale şi comunitare de mediu;*

- oportunitatea amenajării unei zone turistice și de agrement rezultă din strategia de dezvoltare durabilă a orașului Baia Sprie, elaborată și prin planul urbanistic general al orașului, plan ce este aprobat;

- prin implementarea planului sunt respectate obiectivele de mediu stabilite prin planurile urbanistice de amenajare a teritoriului.

**2. Caracteristicile efectelor şi ale zonei posibil a fi afectate cu privire, în special, la:**

*a) probabilitatea, durata, frecvenţa şi reversibilitatea efectelor;*

un prim efect al aplicării planului este scoaterea din fondul forestier a unei suprafețe de teren cât mai restrânse. Efectul este permanent, suprafața fiind amenajată și construită.

Raportată la scara habitatului forestier înconjurător, suprafața este restrânsă și permite posibilitatea de compensare în ce privește găzduirea speciilor.

*b) natura cumulativă a efectelor;*

în vecinătatea amplasamentului nu sunt alte propuneri de dezvoltare și prin plan se urmărește îmbunătățirea calității factorilor de mediu.

*c) natura transfrontieră a efectelor;* nu este cazul,

*d) riscul pentru sănătatea umană sau pentru mediu (de exemplu, datorită accidentelor*);

Există **Notificare nr. 5380 din 15.05.2015 privind asistența de specialitate în sănătate publică,** de la Ministerul Sănătății - Direcția de Sănătate Publică a Județului Maramureș;

*e) mărimea şi spaţialitatea efectelor (zona geografică şi mărimea populaţiei potenţial afectate;*

efectele planului sunt reduse, se limitează doar la terenul studiat și vecinătățile limitrofe, în condițiile în care sunt implementate măsurile de minimizare a poluării planificate pentru această etapă;

*f) valoarea şi vulnerabilitatea arealului posibil a fi afectat, date de:*

*(i)* caracteristicile naturale speciale sau patrimoniul cultural;

suprafața cuprinde fostul canton silvic și păstrăvăria care au fost funcționale într-o etapă anterioară;

*(ii)* depăşirea standardelor sau a valorilor limită de calitate a mediului;

prin implementarea planului nu se vor depăși limitele de calitate a mediului;

*(iii)* folosirea terenului în mod intensiv;

se vor respecta indicatorii urbanistici stabiliți pentru această zonă;

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional;*

Amplasamentul studiat se suprapune pe o suprafață de 4675mp cu sit Natura 2000 **ROSPA0134 Munții Gutâi** dar conform zonării interne a Parcului Natural Munții Maramureșului, obiectivul se află în zona de dezvoltare durabilă și nu s-au identificat specii sau habitate de interes comunitar sau național,

- este situat la o distanță minimă în linie dreaptă de peste 5000m. față de limita Sitului Natura 2000 *ROSCI0092- Igniș,*

- este situat la o distanță de peste 6000m. față de limita *Rezervației naturale Creasta Cocoșului*.

Implementarea planului,

* nu modifică suprafața zonelor împădurite în afara zonei scoase deja din fondul forestier,
* nu produce schimbări asupra vârstei, compoziției pe specii și a tipului fundamental de pădure,
* nu distruge specii de interes conservativ ridicat,
* nu influențează negativ factorii care determină menținerea stării favorabile de conservare a ariei naturale protejate de interes comunitar,
* nu produce modificări ale dinamicii relațiilor dintre sol și apă sau floră și faună, care definesc structura și/sau funcția ariei naturale protejate de interes comunitar.

Propunerea de dezvoltare este avizată de custodele sitului *ROSPA0134 Munții Gutâi - Regia Națională a Pădurilor – Romsilva - Administrația Parcului Natural Munții Maramureșului,* ***aviz******favorabil nr. 3465 din 10.12.2015,*****cu condiția respectării prevederilor legislației de mediu în vigoare.**

**Emiterea deciziei s-a făcut avându-se în vedere:**

* Obiectivele de mediu relevante pentru plan,
* Prevederile H.G.nr.1076/2004 *privind stabilirea procedurii de realizare a evaluării de mediu pentru planuri şi programe*;
* Opiniile instituţiilor publice competente şi cu responsabilităţi specifice în domeniul protecţiei mediului, participante la procedură, exprimate pe baza criteriilor relevante prevăzute în anexa nr. 1 la H.G. nr. 1076/2004.

**Obligaţiile titularului:**

* + Titularul avizului de mediu are obligația de a menţine şi de a nu periclita starea de conservare favorabilă a speciilor şi habitatelor naturale precum şi de a asigura integritatea Reţelei Ecologice Europene Natura 2000/ariilor naturale protejate,
  + Respectarea prevederilor din avizele custozilor,
  + Respectarea legislației de mediu în vigoare,
  + În amenajările piscicole să introducă specii de pești autohtoni,
  + Respectarea prevederilor din actele emise de instituțiile publice cu responsabilități specifice, participante la procedură.

**Elaboratorul și beneficiarul documentației de urbanism răspund pentru exactitatea și veridicitatea datelor și înscrisurilor cuprinse în documentația de urbanism ce a stat la baza emiterii prezentei decizii.**

**Informarea şi participarea publicului la procedura de evaluare de mediu/procedura de evaluare adecvată:**

În procedura de emitere a deciziei s-a asigurat **informarea publicului** prin anunţuri în mass-media scrisă şi electronică astfel:

* anunţurile privind depunerea solicitarii de obţinere a avizului de mediu şi de declanşare a etapei de încadrare a planului, conform H.G.nr. 1076/2004 *privind stabilirea procedurii de realizare a evaluării de mediu pentru planuri şi programe*, în ziarul ***Graiul Maramureşului*** din data de **13.02.2015** şi **16.02.2015**;
* anunţ public privind decizia etapei de încadrare, afişat pe pagina de internet a APM Maramureş din data de **.................;**
* anunţ public privind decizia etapei de încadrare publicat de către titular în ziarul ***Graiul Maramureșului*** din data de **……...**

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

**DIRECTOR EXECUTIV,**

**Alexandru COSMA**

**Şef serviciu,**

**Avize, Acorduri, Autorizații,**

**Eva BOLDAN**

**Întocmit,**

**Valerica HORINCAR**