# **DECIZIA ETAPEI DE ÎNCADRARE**

## Nr. număr din zz.ll.aaaa

Ca urmare a notificării adresate de **S.C. STAIMS COM S.R.L.**, cu sediul în Str. GRANICERILOR, Nr. 97A, Baia Mare, Judetul Maramureş, , privind PUZ - ZONĂ SPORTIVĂ EST ŞI STRUCTURI DE PRIMIRE TURISTICE CAVNIC, str. Maramureşului, nr. 18, 22 şi f.nr., înregistrată la APM Maramures cu nr. 4951/25.05.2015 în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*
* *Ord. nr. 995/2006 pentru aprobarea listei planurilor şi programelor care intră sub incidenţa H.G. nr. 1076/2004 privind stabilirea procedurii de realizare a evaluării de mediu pentru planuri şi programe;*
* *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ord. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;*
* *Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.*

**AGENŢIA PENTRU PROTECŢIA MEDIULUI MARAMUREŞ,**

* + ca urmare a consultării autorităţilor publice participante în cadrul şedinţei Comitetului Special Constituit din data de **14.04.2016**, a completărilor depuse la documentaţie;
  + în conformitate cu prevederile art. 5 şi a anexei nr. 1 – *Criterii pentru determinarea efectelor semnificative potenţiale asupra mediului* dinH.G. 1076/2004 *privind stabilirea procedurii de realizare a evaluării de mediu pentru planuri şi programe;*
  + în lipsa comentariilor motivate din partea publicului interesat,

**decide:**

**PLANUL URBANISTIC ZONAL -** ZONĂ SPORTIVĂ EST ŞI STRUCTURI DE PRIMIRE TURISTICE CAVNIC**, în localitatea Cavnic, str. Maramureşului, nr. 22,18, f.nr., titular** S.C. STAIMS COM S.R.L.**,** cu adresa, localitatea Cavnic, str. Maramureşului, nr. 18, 22 şi f.nr., **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

Terenul este situat în intravilanul oraşului Cavnic, la aproximativ 1660m de limita sitului Natura 2000 - ROSPA 0134 Munţii Gutâi.

Caracterul zonei este definit de existenţa unor locuinţe individuale, a unor clădiri cu caracter turistic, comercial, de depozitare a unităţilor sportive şi de agrement – pârtii de schi, terenuri de sport.

Planul urbanistic zonal are drept scop, schimbarea încadrării funcţionale, care conform PUG este U.T.R. 10 - *zonă rezidenţială est, locuinţe şi dotări complementare şi zonă sportivă est*, *pârtie de schi*, în U.T.R. P1(A,B,C) –*Zonă structuri primite turistice şi de agrement* şi U.T.R. P2 - *zonă sportivă pârtie de schi şi de sanie*.

Reglementările urbanistice vor stabili aliniamente, alinieri la stradă, accese, relaţii volumetrice şi funcţionale cu fondul construit existent.

Dotările de interes public vor urmări realizarea unui număr cât mai mare de parcări supraterane, destinate turiştilor.

Prin plan se creează cadrul pentru proiecte care sunt listate în anexa 2 din HG nr. 445/2009- *privind evaluarea impactului anumitor proiecte publice şi private asupra mediului*, pct. 12 – *Turism şi agrement;*

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele;*

Organizarea circulaţiei rutiere se fundamentează pe caracteristicile traficului actual şi de perspectivă preluând prevederile Planului Urbanistic General.

**Bilanţ teritorial al suprafeţei cuprinse în zona studiată şi funcţionalitatea zonei:**

***Situaţia existentă***

|  |  |  |  |  |  |  |
| --- | --- | --- | --- | --- | --- | --- |
| U.T.R. stabilite conform P.U.G. | Subdiviziuni propuse | | Suprafaţa  [mp.] | % | P.O.T. | C.U.T |
| U.T.R. P1 | A | zone verzi | 8313 | 94 | 3,9 | 0,08 |
| clădiri | 347 | 4 |
| circulaţii auto şi pietonale | 113 | 1 |
| TOTAL U.T.R. P1A | | 8773 | 100 |
| B | zone verzi | 1000 | 100 | - | - |
| clădiri | - |  |
| circulaţii auto şi pietonale | - |  |
| TOTAL U.T.R. P1B | | 1000 | 100 |
| C | zone verzi | 2778 | 48 | 19 | 0,19 |
| clădiri | 1120 | 19 |
| circulaţii auto şi pietonale | 1950 | 33 |
| TOTAL U.T.R. P1C | | 5848 | 100 |
| U.T.R. P2 |  | zone verzi | 18675 | 100 |  |  |
| Clădiri |  |  |  |  |
| circulaţii auto şi pietonale |  |  |  |  |
| TOTAL U.T.R. P2 | | 18675 | 100 |  |  |
| Total U.T.R. - uri studiate | | | 34296 | 100 | 4,3 | 0,10 |
| TOTAL zonă studiată | | | 38749 | | | |

***Situaţia propusă***

|  |  |  |  |  |  |  |
| --- | --- | --- | --- | --- | --- | --- |
| U.T.R. stabilite conform P.U.G. | Subdiviziuni propuse | | Suprafaţa  [mp.] | % | P.O.T. | C.U.T |
| U.T.R. P1 | A | zone verzi | 3998 | 46 | 19,28 | 0,29 |
| clădiri | 1692 | 19 |
| circulaţii auto şi pietonale | 3083 | 35 |
| TOTAL U.T.R. P1A | | 8773 | 100 |
| B | zone verzi | 50 | 5 | - | - |
| clădiri | - | - |
| circulaţii auto şi pietonale | 950 | 95 |
| TOTAL U.T.R. P1B | | 1000 | 100 |
| C | zone verzi | 2388 | 41 | 19 | 0,19 |
| clădiri | 1120 | 19 |
| circulaţii auto şi pietonale | 2340 | 40 |
| TOTAL U.T.R. P1C | | 5848 | 100 |
| U.T.R. P2 |  | zone verzi | 18065 | 97 | 2,2 | 0,04 |
| Clădiri | 410 | 2 |
| circulaţii auto şi pietonale | 200 | 1 |
| TOTAL U.T.R. P2 | | 18675 | 100 |
| Total U.T.R. - uri studiate | | | 34296 | 100 | 9,4 | 0,17 |
| TOTAL zonă studiată | | | 38749 | | | |

**Obiective propuse:**

* extinderea zonei de activităţi sportive, turistice şi de servicii existente, prin realizarea a două unităţi teritoriale de referinţă,
* U.T.R. P1(A, B, C) – zonă structuri primire turistice şi de agrement,
* U.T.R. P2 - zonă sportivă pârtie de schi şi de sanie.

Extinderea presupune,

* construirea a şapte cabane (4 în prima etapă şi 3 în etapa ulterioară),
* realizarea unei păstrăvării formată din patru bazine,
* construirea unei piscine acoperite şi a unui restaurant, terenuri de sport, parc şi pârtie de sănii,
* extinderea cabanei de lângă pârtia de sănii,
* realizarea unei platforme cu locuri de parcare (parcarea autovehicolelor se va face numai în spații amenajate); vor fi amenajate 109 locuri de parcare din care cîte 2 locuri parcare pentru fiecare unitate de cazare (18 locuri), 40 locuri pentru restaurantul propus, 16 locuri pentru cele două piscine acoperite, 27 locuri pentru hotel şi 8 locuri pentru pârtii,
* accesul în zonă se va realiza din DJ 109F printr-o stradă secundară propusă,
* alimentarea cu apă se va realiza astfel,
* pentru construcţiile nou propuse se va extinde reţeaua de alimentare cu apă a localităţii,
* pentru bazinele de păstrăvărie, alimentarea se face dintr-un puţ forat, iar apa utilizată va fi reciclată,
* canalizarea apelor uzate se va face în 3 microstaţii de epurare, din care una existentă iar celelalte două se vor construi şi vor deservi noile construcţii,
* canalizarea pluvială se va face prin guri de scurgere și cămine de vizitare, care vor prelua apele de ploaie de pe clădiri iar cele din zona parcărilor se vor trece printr-un deznisipator și separator de produse petroliere,
* se va amenaja platformă pentru colectarea selectivă a deșeurilor;

**Indicatori urbanistici propuşi conform RLU aferent:**

* pentru UTR P1 A, *POT=19,28%, CUT= 0,29*;
* pentru UTR P1 C, *POT=19%, CUT= 0,19*;
* pentru UTR P2, *POT=2,2%, CUT= 0,04*;
* regim de înălțime maxim admis D+P+E+M

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile;*

Alimentarea cu apă și canalizarea menajeră va lua în considerare, racordarea cu prioritate la rețelele centralizate, ce se vor dezvolta în zonă, conform **Avizului de Gospodărire a Apelor nr. 114 din 06.04.2015**, eliberat de *Administrația Bazinală de Apă Someș-Tisa,* ***Administrația Națională ,,Apele Române”.***

*d) problemele de mediu relevante pentru plan sau program;*

Pe suprafaţa de 8805 mp. identificată prin CF 50645 ca şi în păşunea împădurită a Primăriei Cavnic Săhălbuţa, parcelele 45 - 48, Direcţia Silvică Maramureş prin Ocolul Silvic Baia Sprie, în calitate de administrator al fondului forestier, acordă avizul de principiu nr. 4307/07.03.2016, pentru realizarea obiectivului, cu menţiunea că **se va face scoatere definitivă din fondul forestier naţional, cu condiţia compensării acesteia,** conform O.M. nr. 924/2011.

e*) relevanţa planului sau programului pentru implementarea legislaţiei naţionale şi comunitare de mediu;*

oportunitatea dezvoltării zonelor turistice şi de agrement, rezultă din strategia de dezvoltare durabilă aprobată la nivel naţional;

prin propuneri se urmăreşte creşterea calităţii vieţii, cu precădere în domeniile locuirii şi serviciilor, prin realizarea unor investiţii de utilitate publică în sistem centralizat.

**2. Caracteristicile efectelor şi ale zonei posibil a fi afectate cu privire, în special, la:**

*a) probabilitatea, durata, frecvenţa şi reversibilitatea efectelor;*

prin măsurile propuse nu apare efect permanent asupra mediului.

*b) natura cumulativă a efectelor;*

în zona studiată se desfăşoară deja activităţi de agrement, prin propunerea de dezvoltare se menţine funcţionalitatea zonei;

natura cumulativă a efectelor asupra factorilor de mediu este determinată în mod direct de creșterea traficului din zonă și a populației și de consecințele acestei creșteri (nivelul de zgomot ambiental, creșterea suprafețelor construite),

*c) natura transfrontieră a efectelor;* nu este cazul,

*d) riscul pentru sănătatea umană sau pentru mediu (de exemplu, datorită accidentelor*);

există **Negație nr. 3282/09.04.2015** de la Direcția de Sănatate Publică a județului Maramureș- Ministerul Sănătății în care **sunt precizate cerințe/recomandări care privesc protejarea sănătății publice;**

*e) mărimea şi spaţialitatea efectelor (zona geografică şi mărimea populaţiei potenţial afectate;* efectele planului sunt reduse, se limitează doar la terenul studiat și vecinătățile limitrofe, în condițiile în care sunt implementate măsurile de minimizare a poluării planificate pentru această etapă

*f) valoarea şi vulnerabilitatea arealului posibil a fi afectat, date de:*

*(i)* caracteristicile naturale speciale sau patrimoniul cultural;

pe terenul studiat există câteva construcții în stare bună,

*(ii)* depăşirea standardelor sau a valorilor limită de calitate a mediului;

prin implementarea planului nu se vor depăși limitele de calitate a mediului

*(iii)* folosirea terenului în mod intensiv;

se vor respecta indicatorii urbanistici stabiliți pentru această zonă,

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional;*

prin amenajarea propusă, efectul asupra peisajului va fi unul pozitiv din punct de vedere sanitar, urbanistic și de protecție a mediului;

**Emiterea deciziei s-a făcut avându-se în vedere:**

* Obiectivele de mediu relevante pentru plan,
* Prevederile H.G.nr.1076/2004 *privind stabilirea procedurii de realizare a evaluării de mediu pentru planuri şi programe*;
* Opiniile instituţiilor publice competente şi cu responsabilităţi specifice în domeniul protecţiei mediului, participante la procedură.

**Obligaţiile titularului:**

* + Respectarea legislației de mediu în vigoare,
  + Respectarea condițiilor impuse în actele de reglementare emise de celelalte autorități competente participante la procedură, respectarea condițiilor impuse în actele emise de instituţiile publice competente şi cu responsabilităţi specifice în domeniul protecţiei mediului, participante la procedură,
  + elaboratorul și beneficiarul documentației de urbanism răspund pentru exactitatea și veridicitatea datelor și inscrisurilor cuprinse în documentația de urbanism ce a stat la baza emiterii prezentei.

**Informarea şi participarea publicului la procedura de evaluare de mediu/procedura de evaluare adecvată:**

În procedura de emitere a deciziei s-a asigurat **informarea publicului** prin anunţuri în mass-media scrisă şi electronică astfel:

* anunţurile privind depunerea solicitarii de obţinere a avizului de mediu şi de declanşare a etapei de încadrare a planului, conform H.G.nr. 1076/2004, în ziarul ***Graiul Maramureşului*** din data de **21.05.2015** şi **25.05.2015**;
* anunţ public privind decizia etapei de încadrare, afişat pe pagina de internet a APM Maramureş din data de **14.04.2016**,
* anunţ public privind decizia etapei de încadrare publicat de către titular în ***ziarul Graiul Maramureșului*** din data de **....04.2016.**

**Prezenta decizie este valabilă de la data emiterii, pe toată perioada de valabilitate a planului urbanistic zonal, dacă nu intervin modificări ale acestuia.**

**Nerespectarea condiţiilor prezentei decizii constituie contravenţie şi se pedepseşte, conform prevederilor legale în vigoare.**

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

**DIRECTOR EXECUTIV**

Alexandru COSMA

**Şef serviciu**

**Avize, Acorduri, Autorizații,**

**Eva BOLDAN**

**Întocmit,**

**Valerica HORINCAR**